**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2019-10-02

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos švietimo, mokslo ir sporto ministerija |
| **Veiksmų programos prioriteto numeris ir pavadinimas:** | 9 prioritetas ,,Visuomenės švietimas ir žmogiškųjų išteklių potencialo didinimas” |
| **Veiksmų programos konkretaus uždavinio numeris ir pavadinimas:** | 9.4.1 konkretus uždavinys „Padidinti profesinio ir suaugusiųjų mokymo atitiktį darbo rinkos poreikiams ir patrauklumą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | 09.4.1-ESFA-T-736 ,,Praktinių įgūdžių įgijimo rėmimas ir skatinimas” |
| **Priemonei skirtų Europos Sąjungos struktūrinių fondų lėšų suma, mln. Eur:** | 3,16 mln.  |
| **Pagal priemonę remiamos veiklos:** | * profesinio mokymo įstaigų mokinių praktinis mokymas darbo vietoje;
* asmenų, besimokančių formaliojo švietimo programose, praktinis mokymas sektoriniame praktinio mokymo centre.
 |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:****X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas Projektų konkursas**X** Tęstinė projektų atrankaFinansinė priemonė |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Patvirtinta 2018-06-12 nutarimu Nr. 44P-3 (33)****Nustatymas****X Keitimas**  |
| **Projektų atrankos kriterijaus numeris ir pavadinimas:** | 1. Projektai turi atitikti [Mokymosi visą gyvenimą plėtros 2017–2020 metų veiksmų plano](https://www.e-tar.lt/portal/lt/legalAct/8d34ecd05c0411e79198ffdb108a3753), patvirtinto Lietuvos Respublikos švietimo ir mokslo ministro 2017 m. birželio 28 d. įsakymu Nr. V-536 „[Dėl Mokymosi visą gyvenimą plėtros 2017–2020 metų veiksmų plano patvirtinimo](https://www.e-tar.lt/portal/lt/legalAct/8d34ecd05c0411e79198ffdb108a3753/asr)“, nuostatas. |
| **Projektų atrankos kriterijaus vertinimo aspektai ir paaiškinimai:** | Būtina įsitikinti, kad projekto veiklos atitinka Mokymosi visą gyvenimą plėtros 2017–2020 metų veiksmų plano, patvirtinto Lietuvos Respublikos švietimo ir mokslo ministro 2017 m. birželio 28 įsakymu Nr. V-536 „Dėl Mokymosi visą gyvenimą plėtros 2017–2020 metų veiksmų plano patvirtinimo“, 2.1.1.1 ~~papunktyje~~ **arba** **2.1.1.2 papunkčiuose** nurodytą veiksmą.2.1.1.1. papunktis taikomas veiklai „asmenų, besimokančių formaliojo švietimo programose, praktinis mokymas sektoriniame praktinio mokymo centre“.**2.1.1.2. papunktis taikomas veiklai „profesinio mokymo įstaigų mokinių praktinis mokymas darbo vietoje“.**  |
| **Projektų atrankos kriterijaus pasirinkimo pagrindimas:** | Mokymosi visą gyvenimą plėtros 2017–2020metų veiksmų planas yra vienintelis strateginis dokumentas, nustatantis valstybės strategines veiklos kryptis mokymosi visą gyvenimą plėtros srityje. Atsižvelgiant į tai, kad 2014–2020 metų Europos Sąjungos fondų investicijų veiksmų programoje (toliau – Veiksmų programa) numatyta, kad 2014–2020 m. programavimo laikotarpiu bus finansuojami mokinio praktinio mokymo modulio darbo vietoje kaštai, skatinant darbdavius aktyviau dalyvauti organizuojant pameistrystę arba praktinį mokymą realiose darbo vietose, kas prisidės prie glaudesnio švietimo ir verslo bendradarbiavimo, geresnės darbo įgūdžių atitikties darbo rinkai, o minėtame plane įtvirtintas veiksmas „Asmenų, besimokančių formaliojo švietimo programose, praktinis mokymas sektoriniame praktinio mokymo centre“ galima teigti, kad projektų atrankos kriterijus prisidės prie to, kad būtų atrenkami projektai, labiausiai prisidedantys prie veiksmų programos 9.4.1 konkretaus uždavinio „Padidinti profesinio ir suaugusiųjų mokymo atitiktį darbo rinkos poreikiams ir patrauklumą“ įgyvendinimo. Projektų atrankos kriterijus tiesiogiai prisideda prie priemonei taikomo strateginio planavimo dokumento, t. y. Mokymosi visą gyvenimą plėtros 2017–2020 metų veiksmų plano tikslų įgyvendinimo. **Keitimas atliekamas papildant specialiojo kriterijaus vertinimo aspektus strateginio dokumento papunkčiu, kuris taikomas priemonės veiklai „profesinio mokymo įstaigų mokinių praktinis mokymas darbo vietoje“.**  |
|  |  |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas** **Keitimas**  |
| **Projektų atrankos kriterijaus numeris ir pavadinimas:** | 2. Profesinio mokymo teikėjas, projekte įgyvendindamas profesinį mokymą, organizuojamą pameistrystės forma, bendradarbiauja su įmone ar įmonėmis. |
| **Projektų atrankos kriterijaus vertinimo aspektai ir paaiškinimai:** | Būtina įsitikinti, ar profesinio mokymo teikėjas, projekte įgyvendindamas profesinį mokymą, organizuojamą pameistrystės forma, bendradarbiauja su įmone ar įmonėmis, t. y., ar kartu su projekto paraiška pateikta partnerystės sutartis. Šį kriterijų turi atitikti projektai, kurie įgyvendina šią priemonės veiklą: profesinio mokymo įstaigų mokinių praktinis mokymas darbo vietoje.  |
| **Projektų atrankos kriterijaus pasirinkimo pagrindimas:** | Atsižvelgiant į tai, kad Veiksmų programos 9.4.1 uždavinio aprašyme numatyta skatinti darbdavius aktyviau dalyvauti organizuojant pameistrystę arba praktinį mokymą realiose darbo vietose, kas prisidės prie glaudesnio švietimo ir verslo bendradarbiavimo, geresnės darbo įgūdžių atitikties darbo rinkai, nustatytas specialusis projektų atrankos kriterijus, kuris reikalauja, kad profesinio mokymo teikėjas, projekte įgyvendindamas profesinį mokymą, organizuojamą pameistrystės forma, bendradarbiautų su įmone ar įmonėmis, nes partnerystė su įmonėmis gali užtikrinti profesinio mokymo programų, orientuotų į darbo rinkos poreikius įgyvendinimą. Projektų atrankos kriterijus tiesiogiai prisideda prie priemonei taikomo strateginio planavimo dokumento, t. y., Mokymosi visą gyvenimą plėtros 2017–2020 metų veiksmų plano 2.1 uždavinio „Profesinio mokymo turinio ir metodų atnaujinimas, orientuojantis į konkurencingų XXI a. kompetencijų suteikimą“ įgyvendinimo, nes sudaro galimybes asmenims mokytis įmonėse, t. y., realioje gamybinėje bazėje, kas leis besimokantiesiems įgyti darbo rinkos poreikius atitinkančią kvalifikaciją ar kompetencijų.Projektų atrankos kriterijus prisidės prie to, kad būtų atrenkami prie nustatytų stebėsenos rodiklių pasiekimo prisidedantys projektai. Reikalavimą bendradarbiauti su įmone ar įmonėmis, įgyvendinant profesinį mokymą, organizuojamą pameistrystės forma, atitinkantys projektai tiesiogiai prisidės prie stebėsenos rodiklio P.S.400 „Mokiniai, kurie pagal veiksmų programą ESF lėšomis profesinio mokymo programos dalį mokėsi darbo vietoje“ pasiekimo, nes profesinio mokymo teikėjas privalės užtikrinti, kad mokinių profesiniai įgūdžiai būtų formuojami ir įtvirtinami realioje darbo vietoje. |
|  |  |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas** **Keitimas**  |
| **Projektų atrankos kriterijaus numeris ir pavadinimas:** | 3. Projekte numatyta, kad mokymas pameistrystės forma bus organizuojamas pagal formaliojo profesinio mokymo programas ar jų modulius. |
| **Projektų atrankos kriterijaus vertinimo aspektai ir paaiškinimai:** | Būtina įsitikinti, ar projektuose numatyti mokymai pameistrystės forma bus organizuojami pagal formaliojo profesinio mokymo programas ar jų modulius, t. y., formaliojo profesinio mokymo programos turi būti pasirinktos iš registruotų programų sąrašo, kuris vadovaujantis Lietuvos Respublikos švietimo ir mokslo ministro 2015 m. gruodžio 23 d. įsakymo Nr. V-1335 „Dėl studijų, mokymo programų ir kvalifikacijų registro objektų registravimo tvarkos aprašo patvirtinimo“ nuostatomis, yra skelbiamas Atviros informavimo, konsultavimo, orientavimo sistemos (AIKOS) interneto svetainėje adresu [www.aikos.smm.lt](http://www.aikos.smm.lt).Šį kriterijų turi atitikti projektai, kurie įgyvendina šią priemonės veiklą: profesinio mokymo įstaigų mokinių praktinis mokymas darbo vietoje. |
| **Projektų atrankos kriterijaus pasirinkimo pagrindimas:** | Atsižvelgiant į tai, kad Veiksmų programos 9.4.1 uždavinio aprašyme pažymima, kad profesinio ir suaugusiųjų mokymo paslaugos vis dar yra nepakankamai kokybiškos, taip pat Veiksmų programos 9 prioriteto aprašyme numatyta spręsti profesinio ir suaugusiųjų mokymosi pasiūlos kokybės problemas, nustatytas specialusis projektų atrankos kriterijus, kuris reikalauja, kad projektuose mokymas pameistrystės forma būtų organizuojamas pagal formaliojo profesinio mokymo programas ar jų modulius, kurias pabaigus suteikiama kvalifikacija ar jos dalis. Kadangi formaliojo profesinio mokymo programos turi atitikti profesinius standartus, kurie atnaujinami ne rečiau kaip kartą per penkerius metus, gavus sektorinių profesinių komitetų, į kurių sudėtį yra įtraukiami atitinkamų ministerijų atstovai pagal ūkio sektorius, socialiniai partneriai, profesinio mokymo įstaigų bei mokslo ir studijų institucijų atstovai, išvadas, galima teigti, kad mokymas pagal formaliojo profesinio mokymo programas ne tik padės spręsti profesinio mokymo pameistrystės forma kokybės problemas, bet ir padės besimokančių įsitvirtinimui darbo rinkoje.Projektų atrankos kriterijus prisidės prie to, kad būtų atrenkami prie nustatytų stebėsenos rodiklių pasiekimo prisidedantys projektai. Reikalavimas mokymą pameistrystės forma organizuoti pagal formaliojo profesinio mokymo programas ar jų modulius, tiesiogiai prisidės prie stebėsenos rodiklio R.S.390 „Mokinių, kurie pagal veiksmų programą ESF lėšomis baigę profesinio mokymo programos dalį darbo vietoje įgijo kvalifikaciją, dalis“ pasiekimo, nes pabaigus formaliojo profesinio mokymo programas, suteikiama kvalifikacija ar jos dalis. |